22ینجی بیرلشمیش میللتلر تشکیلاتینین ایقلیم دییشیکلیگی طرفلر کونفرانسی داوام ائدیر
تورکیه اکولوژی و شهرجیلیک ناظیری محمت اؤزهاسکی، ایقلیم دییشیکلیگی پروبلمینه قارشی قلوبال اتفاقین شرط اولدوغونو سؤیلهدی
اکولوژی و شهرجیلیک ناظیری محمت اؤزهاسکی، ایقلیم دییشیکلیگی پروبلمینه قارشی قلوبال اتفاقین شرط اولدوغونو سؤیلهدی.
مراکشین ائو صاحبلیگی ایله تشکیل ائدیلن 22ینجی بیرلشمیش میللتلر تشکیلاتینین ایقلیم دییشیکلیگی طرفلر کونفرانسی داوام ائدیر.
195 اؤلکهدن نمایندهلرین قاتیلدیغی کونفرانسدا، اؤلکهلر، رسمی اولاراق ایجرایه گیرن پاریس ایقلیم موقاویلهسینین پراکتیک اولاراق حیاتا نئجه کئچیریلهجگی اوزرینده دانیشیقلار ائدیر.
توپلانتیدا تورکیهنی تمثیل ائدن و باش مجلیسین عضولرینه سسلنن اؤزهاسکی، ایقلیم دییشیکلیگینین دونیانین گلهجگینی تهدید ائتدیگینی، مرز تانیمادیغینی و اؤلکهلرین گلیشمه سویهسینی اهمیتسیز حساب سؤیلهدی.
اینسان الیله میدانا گلن ایقلیم دییشیکلیگی و منفی تأثیرلرینین گئدهرک اینسانلارین داها چوخ اوز اؤدمهسینه یول آچدیغینی ایفاده ائدن اؤزهاسکی، قلوبال میقیاسدا تأثیر ائدن بو پروبلمه قارشی یئنه قلوبال بیر اتفاقین شرط اولدوغونو ایضاح ائتدی.
اؤزهاسکی، تورکیهنین، 2020دکی 26ینجی ایقلیم دییشیکلیگی کونفرانسینا ائو صاحبلیگی ائتمک اوچون رسمی سورغو اولدوغونو ایفاده ائدهرک قاتیلیمچیلاردان دستک ایستهدی.
اؤزهاسکی، چوخ سایدا ایکی طرفلی گؤروشمه ده ائتدی.
ایلگیلیلی خبرلر
۶۵ ساغلیق چالیشانی قرنطینهیه آلیندی
ساغلیق چالیشانلارینین ۲۱ گون بویونجا ائوده قرنطینهیه آلیندیغی و وضعیتین کنترل آلتیندا اولدوغو بیلدیریلدی
فلوریدادا قاسیرغا بؤیوک ییخیما سبب اولدو
ایان قاسیرغاسی بیر چوخ یئری سو آلتیندا قویدو و ایکی میلیوندان چوخ ائو و ایش یئرینین الکتریکلرینین کسیلمهسینه ندن اولدو
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab